Pulou Balambangan

Pulou Balambangan (Boros Melayu: Pulau Balambangan) nopo nga iso pulou id watas do Kudat, Sabah, Malaysia. Poinladsong iti id tompok koibutan do Borneo miampai lobi kuang 3 kilometer kumaa kotonobon do Pulou Banggi. Baino, pulou diti nopo nga nosiliu soboogian do Taman Rahat Tun Mustapha.

 Sajara 
Alexander Dalrymple, songulun pagawai Syarikat Hindia Kosilahon (EIC) nopo nga minomonsoi do pibatasan miampai di Sultan Bantilan Muizzud-Din maamaso 12 Gumas 1762, hinonggo pinatahak di Kesultanan Sulu o pulou Balambangan kumaa syarikat dii, om sinoolian di Dalrymple o pulou diti maamaso 22 Milatok 1763. Kinapamansayan do iso kilang id Balambangan diti nopo nga nakaanu kasagaan miampai rasmi mantad do jawatankuasa lembaga pengarah antakan di toun 1768 om sinuhu i Dalrymple do mongigit tonggungan do ponguludan kinoyonon wagu.

Sundung pia miagal dii, miniodu i Dalrymple miampai tongopengarah suai, om panansagakn disio kokomoi pongurusan mutlak id Balambangan pinapasabap do nidu isido di Gomot 1771. Sinolianan i Dalrymple di John Herbert, songulun momuruan do Britannia tu' kaanu minogoit do susumangod, kakamot om kokoriu mantad India maamaso di toun 1772, om nokorikot id Balambangan maamaso di Momuhau 1773. Papataran o tionon diti do candu, amunisi om kain miampai tulun Tausug om nogi Maguindanaon. Woyo ponguludan di Herbert di au osonong id Balambangan om piromutan di araat miampai Tausug pinapasabap do rinumbak do lanun Moro o kinoyonon dii maamaso 26 Madas 1775 om noumolig i Herbert om minogidu kuminaa id Brunei.]].

Maamaso sampapas koduo abad ko-18, minogumbal o Belanda mantad Batavia do minogion-gion id kotogisan kotonobon do pulou dii, nga minogidu maamaso di toun 1797.

Maamaso di toun 1803, sabaagi monuli kumaa kapatahakan kawagu Maluku kumaa Belanda miagal do nunu id suang do Pibatasan Amiens 1802, Lord Wellesley, Gabenor Jeneral India, pinopootus do ionon kawagu id Balambangan, om minonuhu di R. J. Farquhar, Residen British id Amboina, montok mongulud do ekspedisi kumaa pulou dii. Winonsoi kawagu di Farquhar o tionon id Balambangan maamaso koompokon do Manom 1803, sundung pia nakasaalom no kapal Anstruther om Thornhill id kotogisan do Pulou Banggi maamaso kapamanahan diolo mantad Melaka kumaa Balambangan di 23 Manom, om  nopo nga norumbak maya kinasaraban do tuundorongon kapal rahat id kinoyonon di maamaso di 29 Gumas.

Minamanau id Farquhar mantad Balambangan kinumaa id Pulau Pinang antakan di 7 Momuhau, om nalantik o songulun pesuruhjaya montok mongulud om mogintong do tionon diti. Balambangan nopo nga id siriba do gana kuasa Pulau Pinang, om sabaagi do leftenan gabenor Pulau Pinang, minamalan i Farquhar montok popogirot po kinoyonon id Balambangan, nga kinooputon kawagu do pisangadan miampai Perancis nopo nga pinapasabap do pengarah mahkamah EIC memveto do palan dii; niduanan o pulou diti maamaso di toun 1805.

Maamaso di Momuhau 1805, limo anggota kru kapal sekunar Betsey nopo nga nakaanu minogidu mantad Pulou Balambangan momoguno do bot tokoro sundung pia sinagod do hopod om iso tulun sandad; sundung pia miagal dii, songulun kelasi nopo nga minidu pogun id sakai do bot gama do notogu.

 Intangai nogi 

 Katayadan do pulou id Malaysia

 Sukuon 

 Bibliografi 







Kategori:Islands of Sabah
Kategori:1762 establishments in the British Empire
Kategori:1800s disestablishments in the British Empire
Kategori:Properties of the East India Company